Okresná prokuratúra Zvolen 
Trhová 7, 960 19 Zvolen 1 	

Sp. zn. : 2 Pv 52/14/6611	Zvolen, 27.3.2014
EEČ : 2-51-57-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 204/2013 Zbierky zákonov

Rozhodol: 	prokurátorka Okresnej prokuratúry Zvolen
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: SZČO
vedené poverenou príslušníčkou OR PZ OPP OO PZ XXXXX pod ČVS: ORP XXXXX na tom skutkovom základe, že aj napriek tomu, že mu bola rozsudkom sudkyne Okresného súdu XXXXX  č.k. 1XXXXX zo dňa XXXXX právoplatným dňa XXXXX uložená povinnosť počnúc právoplatnosťou výroku rozsudku o rozvode manželstva prispievať na výživu maloletej XXXXX, narodenej XXXXX sumu vo výške  30 % zo sumy životného minima mesačne splatnou vždy do 15-teho dňa v mesiaci vopred k rukám matky dieťaťa XXXXX, rodenej XXXXX narodenej XXXXX trvale bytom XXXXX, XXXXX, si túto svoju zákonnú povinnosť v meste XXXXX, okres XXXXX a na iných miestach v období od mesiaca máj 2013 do 27.03.2014 riadne a včas neplnil, keď na výživné zaplatil len v mesiaci december 2013 sumu 60 €, pričom v tomto období nebol nikde zamestnaný, od 28.10.2008 do 12.01.2014 bol evidovaný na príslušnom úrade práce, sociálnych vecí a rodiny ako uchádzač o zamestnanie, avšak nepoberal dávky v hmotnej núdzi a príspevky k dávke ani štátne sociálne dávky a dňa 13.01.2014 začal vykonávať samostatnú zárobkovú činnosť, čím mu voči oprávnenej XXXXX, rod. XXXXX, trvale bytom XXXXX, XXXXX vznikol dlh na výživnom vo výške 237,47 €,

lebo zanikla trestnosť činu.

Odôvodnenie:
	Uznesením poverenej príslušníčky OR PZ OPP OO PZ XXXXX ČVS: ORP XXXXX zo dňa 16.01.2014  bolo podľa § 199 ods. 1 Tr. poriadku začaté trestné stíhanie a následne uznesením  poverenej príslušníčky OR PZ OPP OO PZ XXXXX  ČVS: ORP XXXXX zo dňa 30.01.2014 bolo podľa § 206 ods. 1 Tr. poriadku vznesené obvinenie XXXXX, nar. XXXXX, trvale bytom XXXXX, XXXXX pre prečin zanedbania povinnej výživy podľa § 207 ods. 1 Tr. zákona na tom skutkovom základe, že aj napriek tomu, že mu bola rozsudkom sudkyne Okresného súdu Zvolen  č.k. XXXXX zo dňa XXXXX právoplatným dňa XXXXX uložená povinnosť počnúc právoplatnosťou výroku rozsudku o rozvode manželstva prispievať na výživu maloletej XXXXX, narodenej XXXXX sumu vo výške  30 % zo sumy životného minima mesačne splatnou vždy do 15-teho dňa v mesiaci vopred k rukám matky dieťaťa XXXXX, rodenej XXXXX, trvale bytom XXXXX, XXXXX, si túto svoju zákonnú povinnosť v meste XXXXX, okres XXXXX a na iných miestach v období od mesiaca máj 2013 do súčasnosti riadne a včas neplnil, keď na výživné zaplatil len v mesiaci december 2013 sumu 60 €, pričom v tomto období nebol nikde zamestnaný, od 28.10.2008 do 12.01.2014 bol evidovaný na príslušnom úrade práce, sociálnych vecí a rodiny ako uchádzač o zamestnanie, avšak nepoberal dávky v hmotnej núdzi a príspevky k dávke ani štátne sociálne dávky a dňa 13.01.2014 začal vykonávať samostatnú zárobkovú činnosť, čím mu voči oprávnenej XXXXX, rod. XXXXX nar. XXXXX, trvale bytom XXXXX, XXXXX vznikol dlh na výživnom vo výške 183,174 €. 

	Obvinený XXXXX v prípravnom konaní uviedol, že si je vedomý svojej vyživovacej povinnosti, ktorú riadne a včas neplnil z dôvodu, že bol dlhodobo nezamestnaný, nakoľko si nevedel nájsť poriadne zamestnanie a peniaze na živobytie si zabezpečoval formou brigád. Takmer každý víkend k nemu dcéra chodievala, poriadne sa o ňu staral, kupoval jej stravu aj oblečenie. Od januára 2014 vykonáva živnostenskú činnosť. 

	Následne obvinený predložil ústrižok poštového peňažného poukazu, ktorým preukázal, že dňa 14.03.2014 zaplatil na výživné sumu 300 € k rukám oprávnenej XXXXX, čím uhradil celé dlžné výživné. 

	Svedkyňa - poškodená XXXXX v prípravnom konaní uviedla, že obvinený prestal riadne a včas plniť svoju vyživovaciu povinnosť od mesiaca máj 2013, keď len v mesiaci december 2013 zaplatil na výživné sumu 60 €. Dcéra XXXXX navštevuje 7. ročník I. Základnej školy v XXXXX. Obvinený sa o dcéru zaujíma, pravidelne je s ňou v kontakte, pričom táto k nemu chodieva na víkendy, kde je o ňu riadne postarané. Neplnenie vyživovacej povinnosti zo strany obvineného nemalo trvalo nepriaznivé následky na maloletú. 

	Následne svedkyňa - poškodená potvrdila, že jej obvinený dňa 14.03.2014 zaslal sumu 300 € ako dlžnú sumu na výživnom. 

	Do spisového materiálu boli zabezpečené listinné dôkazy a to rozsudok sudkyne Okresného súdu Zvolen č.k. XXXXX zo dňa XXXXX právoplatný dňa XXXXX potvrdenie o návšteve Základnej školy s materskou školou XXXXX, XXXXX, fotokópia rodného listu maloletej a fotokópia ústrižku poštového poukazu preukazujúceho, že dňa 14.03.2014 obvinený zaslal oprávnenej sumu 300 €, keď dlžná suma na výživnom ku dňu 15.03.2014 činila 237,47 €.

	Zo správ k osobe obvineného bolo zistené, že nie je poberateľom štátnych sociálnych dávok, nevlastní nehnuteľnosti v Správe katastra OÚ XXXXX bol evidovaný ako uchádzač o zamestnanie do 12.01.2014, kedy začal vykonávať samostatnú zárobkovú činnosť, v období od 14.01.2013 do 31.12.2013 bol evidovaný ako zamestnanec u XXXXX a nepoberal dávky v hmotnej núdzi a príspevky k dávke, nakoľko si o ne nepožiadal.

	Obvinený nebol doposiaľ priestupkovo riešený ani súdne trestaný.  

	Podľa § 207 ods. 1 Tr. zákona, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného, potrestá sa odňatím slobody až na dva roky.

	Podľa § 122 ods. 13 Tr. zákona, ak obvinený pokračuje v konaní, pre ktoré je stíhaný, aj po oznámení vznesenia obvinenia, posudzuje sa také konanie od tohto procesného úkonu ako nový skutok; to neplatí, ak ide o trestný čin zanedbania povinnej výživy podľa § 207. V takom prípade ide o pokračovanie konania až do doby, kým je vyhlásený rozsudok súdu prvého stupňa alebo pokiaľ sa súd druhého stupňa neodobral na záverečnú poradu.

	Podľa § 86 ods. 1 písm. a/ Tr. zákona, trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Podľa § 215 ods. 1 písm. h/ Tr. poriadku, prokurátor zastaví trestné stíhanie, ak zanikla trestnosť činu.

	Pre trestnosť činu sa vyžaduje naplnenie všetkých znakov skutkovej podstaty toho ktorého trestného činu (subjekt, subjektívna stránka, objekt, objektívna stránka). 

	Vykonaným prípravným konaním bolo preukázané, že obvinený naplnil všetky znaky skutkovej podstaty prečinu zanedbania povinnej výživy podľa § 207 ods. 1 Tr. zákona, keď ako povinný subjekt neplnil svoju zákonnú povinnosť deklarovanú mu rozsudkom Okresného súdu XXXXX riadne a včas, pričom v tomto období nepoberal dávky v hmotnej núdzi ani príspevky k dávke, v období od 14.01.2013 do 31.12.2013 bol evidovaný ako zamestnanec u XXXXX a do pracovného procesu sa opätovne zaradil od 13.01.2014.  

	Nakoľko však obvinený ku dňu rozhodnutia splnil svoju povinnosť dodatočne skôr, než sa súd odobral na záverečnú poradu a jeho konanie nemalo trvalo nepriaznivé následky, bol namieste postup v zmysle ustanovenia § 215 ods. 1 písm. h/ Tr. poriadku. 

	Preto som rozhodla tak, ako je uvedené vo výrokovej časti tohto rozhodnutia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zuzana Šimiaková
prokurátorka